মুর্তজা বশীরের যে-পাঁচটি ছাপচিত্র প্রদর্শনীতে উপস্থাপিত হয়েছে, তার প্রতিটি এচিং অ্যাকুয়াটিন্ট। ছাপচিত্রে তিনি ধাতবপেস্নট ব্যবহার করেছেন। এ-সিরিজচিত্রের নাম দেওয়া হয়েছে ‘মেটাফর’। ‘ইমেজ-৭’ ছাপচিত্রটিতে তিনি নতুন পৃথিবী সৃষ্টির ভূমিষ্ঠলগ্নটিকে তুলে ধরার প্রয়াস পেয়েছেন। এর উপরিভাগে ভাসমান অন্ধকারাচ্ছন্ন আকাশ এবং মাটিতে অজস্র প্রাণের উদ্গম। অন্য ছবি ‘এপিটাফে’ দেখা যাচ্ছে সন্নিহিত মৃত্যুমুহূর্তে আত্মা দেহত্যাগ করছে। মৃত্যু, স্মরণ ও শোক – এসব অভিজ্ঞতা ও অনুভবকে বর্ণপরতের মাধ্যমে অনুমেয় করে তুলতে চেয়েছেন শিল্পী। বৃত্তাকার প্রস্তরখ-দুটিতে অমিত্মমকালের বিদায় স্মারক খোদিত রয়েছে। পাথরের গড়নের অভ্যন্তরের রহস্য ধরা পড়েছে তাঁর দৃষ্টিতে। তৃতীয় ছবি ‘গার্ল উইথ বাস’। এতে দেখা যায়, মেয়েটির জ্যামিতিক মুখ সুখ-দুঃখের প্রচ্ছন্ন অনুভূতিতে আবরিত। দূরে দৃশ্যমান বাসটি যেন যান্ত্রিক ঘড়ঘড় শব্দ করে ব্রেকের ভয়ার্ত ধ্বনিতে অগ্রসরমান। শিল্পীর পরবর্তী ছবি ‘প্রিন্ট-১’। এতে তিনি একটি কৌতুককর দৃশ্যপট রচনা করেছেন। দস্যুরা কাগজের মুকুট পরে যেন রাজসিংহাসনে সমাসীন। এখানে বাস্তবের অভিঘাত ফ্যান্টাসিতে পর্যবসিত। শিল্পীর সর্বশেষ ছবির নাম ‘প্রিন্ট-৩’। বর্ণ, ফর্ম, কম্পোজিশন বিবেচনায় ছবিটি অনবদ্য। প্রথম দৃষ্টিতে রং চোখের মণিতে পড়ে মসিত্মষ্কে খবর পাঠায়। এতে সবুজ পুরোভূমি আর ওপরের সাদা ও ধূসর অঞ্চল এবং মাঝখানে গ্রহের মতো ফর্ম ক্যালিগ্রাফিক রেখার বিনুনিতে পরিস্ফুট। এ-ছবিতে শিল্পী জীবনের রহস্যময়তাকে সত্যান্বেষণের তাগিদে আধ্যাত্মিকভাবে তুলে ধরেছেন।